
PAREIGYBĖS APRAŠYMAS

I SKYRIUS

PAREIGYBĖS CHARAKTERISTIKA

1. Architektūros ir urbanistikos skyriaus vyriausiasis specialistas yra karjeros valstybės tarnautojas. 

II SKYRIUS

PASKIRTIS

2. Vyriausiojo specialisto pareigybė reikalinga tvarkyti dokumentus nustatant planuojamos teritorijos ekonominės, socialinės raidos bei investicijų kryptis, numatant visuomeninės, verslo, pramonės ir kitos veiklos, būsto statybos galimą plėtojimąsi planuojamoje teritorijoje, nustatyti ir patikslinti planuojamos teritorijos naudojimo reglamentus, atsižvelgiant į gamtos ir kultūros vertybių, gamtinių išteklių apsaugos ir naudojimo reikalavimus, parengti sprendinius sveikai aplinkai sukurti, numatyti bendro naudojimo želdynų, miškų ir kitų želdinių ir rekreacinės sistemos plėtojimo prognozę ir sprendinius, organizuoti gražinamų žemės sklypų detaliųjų planų rengimą ir darbus, susijusius su sklypų suformavimais po esamais pastatais valstybinio fondo žemėje.

III SKYRIUS

VEIKLOS SRITIS 

3. Šias pareigas einantis valstybės tarnautojas vykdo specialiosios veiklos srities – teritorijų planavimo – funkcijas. 
IV SKYRIUS 

 SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialius reikalavimus:

4.1. turėti aukštąjį universitetinį meno studijų srities, architektūros krypties, išsilavinimą; 

4.2. būti susipažinusiam su Lietuvos Respublikos teisės aktais, reglamentuojančiais vietos savivaldą, viešąjį administravimą, valstybės tarnybą, dokumentų valdymą, viešuosius pirkimus, išmanyti Lietuvos Respublikos teisės aktus, reglamentuojančius teritorijų planavimą; 
4.3. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer; 

4.4. mokėti kaupti, valdyti sisteminti ir apibendrinti informaciją, rengti išvadas ir pasiūlymus.

4.5. savarankiškai planuoti ir organizuoti savo darbinę veiklą, sklandžiai dėstyti mintis raštu ir žodžiu.

4.6. išmanyti dokumentų rengimo ir įforminimo bei raštvedybos taisykles.
V SKYRIUS 

ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:

5.1. Organizuoja iš rajono savivaldybės biudžeto finansuojamų savivaldybės teritorijos ar jos dalių bendrųjų, specialiųjų ir detaliųjų planų rengimą, ruošia su tuo susijusius dokumentus, siekiant užtikrinti skyriui pavestų funkcijų įgyvendinimą.
5.2. Nustatyta tvarka dirba su teritorijų planavimo dokumentų rengimo ir teritorijų planavimo proceso valstybinės priežiūros informacine sistema (TPDRIS).
5.3. Ruošia prašymus Nacionalinei žemės tarnybai prie Žemės ūkio ministerijos Jonavos žemėtvarkos skyriui sutikimams gauti, kai rengiami valstybinės žemės detalieji planai, tam, kad būtų užtikrintas tinkamas valstybinio fondo naudojimas.

5.4. Dalyvauja Teritorijų planavimo komisijos darbe, derina savo kompetencijai priskirtus objektus, kad būtų įgyvendinti šioms darbo grupėms ar komisijoms suformuluoti uždaviniai.

5.5. Ruošia atsakymus rajono savivaldybės padaliniams, fiziniams ir juridiniams asmenims į paklausimus, konsultuoti teritorijų planavimo klausimais, tam, kad būtų suteikta informacija pagal kompetenciją.

5.6. Dalyvauja sudaromų komisijų darbe, sprendžiant bendras problemas bendradarbiauja su kitais savivaldybių skyriais ir įstaigomis.

5.7. Pagal kompetenciją  rengia informaciją rajono savivaldybės internetiniam tinklalapiui, siekiant užtikrinti visuomenės informavimą.
5.8. Teikia pasiūlymus sudarant skyriaus darbo planus bei siūlymus dėl Savivaldybės teritorijos ar jos dalių teritorijų planavimo dokumentų rengimo, keitimo, papildymo, tikslinimo; 
5.9. Vykdo kitus nenuolatinio pobūdžio administracijos direktoriaus, administracijos direktoriaus pavaduotojo, skyriaus vedėjo pavedimus, kad būtų pasiekti savivaldybės strateginiai tikslai.

VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui. 

______________

Susipažinau 
________________
        (Parašas) 

______________________

      (Vardas ir pavardė) 

________________

           (Data)

